CELEX: 32008R0849
Language: sl
Date: 2008-08-28 00:00:00
Title: Uredba Komisije (ES) št. 849/2008 z dne 28. avgusta 2008 o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine

29.8.2008   
            
            
               SL
            
            
               Uradni list Evropske unije
            
            
               L 231/11
            
         
      UREDBA KOMISIJE (ES) št. 849/2008
   z dne 28. avgusta 2008
   o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1) in zlasti člena 27(4) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 3199/93 (2) določa, da je treba denaturante, ki se v posamezni državi članici uporabljajo za popolno denaturacijo alkohola v skladu s členom 27(1)(a) Direktive 92/83/EGS, opisati v Prilogi k navedeni uredbi.
            
         
               (2)
            
            
               V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, oprostiti plačila trošarin, pod pogojem, da je v skladu s pogoji iz odstavkov 3 in 4 navedenega člena o teh zahtevah izdano uradno obvestilo in so odobrene.
            
         
               (3)
            
            
               Grčija je 11. septembra 2007 sporočila nekaj sprememb svojih postopkov denaturacije, odobrenih z Uredbo (ES) št. 3199/93.
            
         
               (4)
            
            
               Komisija je navedeno sporočilo posredovala drugim državam članicam 27. septembra 2007.
            
         
               (5)
            
            
               Ker niti Komisija niti nobena država članica ni zahtevala, da se v predpisanem roku o zadevi razpravlja v Svetu, se šteje, da je Svet v skladu s členom 27(4) Direktive 92/83/EGS odobril spremembe postopkov denaturacije, ki jih je sporočila Grčija, z učinkom od 27. novembra 2007.
            
         
               (6)
            
            
               Uredbo (ES) št. 3199/93 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Odbora za trošarine –
            
         SPREJELA NASLEDNJO UREDBO:
   Člen 1
   Vnos za Grčijo v Prilogi k Uredbi (ES) št. 3199/93 se nadomesti z naslednjim:
   
      „Grčija
      Nizkokakovostni etilni alkohol (prva in zadnja destilacija), z vsebnostjo alkohola najmanj 93 vol. % in največ 96 vol. %, h kateremu se dodajo naslednje snovi na hektoliter hidriranega alkohola 93 vol. %:
      
                  —
               
               
                  metanol: 2 litra,
               
            
                  —
               
               
                  terpentinovo olje: 1 liter,
               
            
                  —
               
               
                  svetilno olje: 0,50 litra,
               
            
                  —
               
               
                  metilensko modrilo: 0,40 grama.
               
            Končni izdelek mora pri sobni temperaturi 20 °C v nespremenjenem stanju doseči 93 vol. %.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. avgusta 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 316, 31.10.1992, str. 21. Direktiva, kakor je bila nazadnje spremenjena z Aktom o pristopu iz leta 2005.
   
      (2)  UL L 288, 23.11.1993, str. 12. Uredba, kakor je bila nazadnje spremenjena z Uredbo (ES) št. 67/2008 (UL L 23, 26.1.2008, str. 13).